text: Tyve anholdt under flugt
  20 juli 2010 kl. 07.43
  Sydøstjyllands Politi har i nat anholdt tre tyveknægte under fulgt fra et indbrud i Brugsen i Ny Nørup ved Bredsten.
  Tyvene kommer fra Odense-bydelen Vollsmose, og de har formentlig flere indbrud i området på samvittigheden.
  Tyvene stjal en mindre beholdning af cigaretter i Brugsen og begik omfattende hærværk.
  Under indbruddet gik alarmen i gang, så de var kun inde i butikken få minutter. De havde brudt en bagdør op. Forinden havde de tanket benzin på Brugsens stander og betalt med sedler.
  Under flugten smed de cigaretter ud af vinduerne på bilen, men de havde stadig cigaretter på sig, da politiet fik dem stoppet.
  